Vorarlberg

Vorarlberg (Alemannisch: Vorarlbearg) is 'nen deilstaot (Bundesland) vaan Oosteriek. 't Ligk in 't uterste weste vaan 't land. De hoofstad is Bregenz (27.193 inwoeners), mer de groetste stad in d'n deilstaot is Dornbirn (43.583 inwoeners). Vorarlberg grens in 't noorde aon Duitsland, in 't ooste aon Tirol, in 't zuie en in 't weste aon Liechtenstein en Zwitserland.

 Indeiling 
D'n deilstaot is oonderverdeild in 4 distrikte (Bezirke). Stadsdistrikte (Statutarstädte) gief 't neet.

 Distrikte 
 Bregenz
 Dornbirn
 Feldkirch
 Bludenz